**ТЕХНИЧКА СПЕЦИФИКАЦИЈА**

**Услуге организације и реализације Aкције „Најзелено“, ЈН 2025/15**

Циљ Акције „Најзелено“ је изградња позитивног односа код различитих циљних група (грађана, школа, вртића, угоститељских, пословних објеката и др.) према зеленилу и очувању околине, као и мотивација у позитивној конкуренцији за избор најлепших зелених површина у њиховом окружењу. Акција „Најзелено“ обухваћена је у оквиру Акционог плана од значаја за заштиту животне средине на територији Градске општине Савски венац и приоритетне области ЗЕЛЕНЕ ПОВРШИНЕ.

**Предметна услуга обухвата:**

1. Предлог најлепших зелених површина за локално такмичење у оквиру годишње локалне акције „Најзелено“ и треба да обухвати: обилажење, оцену и одабир најлепших зелених површина на територији Градске општине Савски венац, у јуну месецу 2025. године.

Најлепше зелене површине физичких лица, требају бити изабране у следећим категоријама:

1. Најлепша зелена површина око стамбене зграде (прво, друго и треће место),

2. Најлепши балкон окренут према улици (прво, друго и треће место),

3. Најлепша окућница (прво, друго и треће место).

Најлепше зелене површине правних лица, требају бити изабране у следећим категоријама

1. Најлепша зелена површина испред пословних објеката (прво, друго и треће место),

2. Најлепше школско двориште (прво, друго и треће место),

3. Најлепше зеленило око предшколске установе (прво, друго и треће место),

4. Најлепше уређено зеленило угоститељског објекта (прво, друго и треће место).

У критеријуме за оцену зелених површина треба узети у обзир: одржавање и негу зелених површина, оригиналност, савременост, визуелни ефекат, композицију и садржај врста зеленила, утицај на микроклиматске услове и друге адекватне критеријуме за оцену у зависности од категорије.

За реализацију, по обављеном обиласку, одабиру, бодовању са оценом најлепших зелених површина, Понуђач је у обавези да до **20. јуна 2025. године,** достави Наручиоцу Извештај о реализованим активностима у електронском облику, који треба да садржи по минимум 3 предлога за сваку наведену категорију за физичка лица и по минимум 3 предлог за наведене категорије правних лица, са фотографијама одабраних зелених површина, адресом и контактом власника, за потребе такмичарског учешћа у оквиру локалне Акције „Најзелено“.

Учесници Акције „Најзелено“ имаће опцију слања слика својих башти и дворишта путем маил-а Градске општине Савски венац, **najzeleno@savskivenarc.rs**, слике које буду примљене путем маила Наручилац ће слати Даваоцу услуга како би исти могао да их обради заједно са сликама са терена других учесника, као и да их обиђе и провери да ли садржај слике одговара њеном реалном стању.

Завршну манифестацију Акције „Најзелено“ са проглашењем победника у 3 категорије за физичка лица и 4 категорије за правна лица, поделом ваучера за вртни и садни материјал најбољим учесницима, потребно је реализовати у **Септембру** **2025. године**, у просторијама ГО Савски венац (свечана сала у згради ГО Савски венац, улица Кнеза Милоша број 69.).

**2. Ваучери за вртни и садни материјал**

За потребе награђивања учесника Акције неопходна је набавка ваучера за куповину садног материјала у расадницима ЈКП Зеленило Београд, у следећим категоријама:

**Категорије за физичка лица:**

**1.**Најлепша зелена површина око стамбене зграде (ваучери за прво, друго и треће место),

**2.**Најлепши балкон окренут према улици (ваучери за прво, друго и треће место),

**3.**Најлепша окућница (ваучери за прво, друго и треће место)

**Категорије за правна лица:**

**1.**Најлепша зелена површина испред пословних објеката (ваучери за прво, друго и треће место),

**2.**Најлепше школско двориште (ваучери за прво, друго и треће место),

**3.**Најлепше зеленило око предшколске установе (ваучери за прво, друго и треће место),

**4.**Најлепше уређено зеленило угоститељског објекта летња башта (ваучери за прво, друго и треће место).

За потребе награђивања учесника неопходно је набавити укупно **21 ваучер**.

|  |
| --- |
| **Ваучер за учеснике физичких лица****у оквиру спровођења акције „НАЈЗЕЛЕНО” за куповину зеленила из расадника** |
| ОПИС ПОЗИЦИЈЕ | ЈЕДИНИЦА МЕРЕ | КОЛИЧИНА | ВРЕДНОСТ ВАУЧЕРА СА ПДВ-ОМ | УКУПНО |
| 1. МЕСТО
 | КОМ | **3** | **6.000,00 динара** | **18.000,00 динара** |
| 1. МЕСТО
 | КОМ | **3** | **5.000,00 динара** | **15.000,00 динара** |
| 1. МЕСТО
 | КОМ | **3** | **4.000,00 динара** | **12.000,00 динара** |
| **Ваучер за учеснике правних лица****у оквиру спровођења акције „НАЈЗЕЛЕНО” за куповину зеленила из расадника** |
| 1. МЕСТО
 | КОМ | **4** | **6.000,00 динара** | **24.000,00 динара** |
| 1. МЕСТО
 | КОМ | **4** | **5.000,00 динара** | **20.000,00 динара** |
| 1. МЕСТО
 | КОМ | **4** | **4.000,00 динара** | **16.000,00 динара** |
| **УКУПНО:** | **105.000,00 динара** |

*Понуђена вредност добара за појединачни ваучер представља вредност за коју доносилац ваучера може да преузме робу у расадницима понуђача.*

Понуђач је у обавези да у оквиру Акције „Најзелено” достави ваучере за куповину вртног и садног материјала из расадника ЈКП Зеленила Београд, наручиоцу, 3 дана пре доделе ваучера.

**Начин плаћања:** Након завршеног избора и рангирања и испоручених ваучера, регистроване фактуре Даваоца услуга и достављеног Извештаја о извршеној услузи.

**Место пружања услуге:** Београд, територија Градске општине Савски венац

**Рок за завршетак услуге:** Септембар 2025.